
Prime Minister Mike Eman Shared Plans for Restoration of JFK School with the Kennedy Family 


Ta kico a pasa, cu a cambia awor di plan? 




“PRIME Minister Eman visited with the Kennedy family and 
shared with them Aruba’s plans to restore the John F. Kennedy 
School. 

Joseph P. Kennedy II and his wife Beth were moved by the Aruba’s 
plans to restore the JFK School to a place of prominence 
ofAruba. 

Former U.S. Congressman Kennedy, the second of 
Robert F. Kennedy’s eleven children, had visited 
Aruba previously upon the invitation of Prime 
Minister Eman, and recounted many pleasant 
memories of that visit. 

They were very pleased to hear of the many 
positive developments on the Island and look 
forward to returning for the inauguration of the 
restored JFK School. 

Joe Kennedy was very impressed with Aruba’s 
urban renewal plan and the positive effects it was 
having on the Aruban economy”. 

Esaki ta un articulo cu Gobierno di Aruba mes 
a laga publica, ora cu Joseph P. Kennedy y 
su señra Beth a haci na Aruba, dia 2 di 
juli 2012. 

E tempo ey a papia di un reno- 
bacion di JFK School, cu lo ser 
reconstrui den un centro cultural, 
hibando mesun nomber. 

Ta ldco a pasa awor, cu Prome 
Minister Mike Eman, kende ta 
un ferviente siguidor di famia 
Kennedy a dicidi cambia di 


plan, cu manera e mes a splica, JFK School a ser cumpra pa AIB, 
cu lo bay renoba esaki y lo huur’e despues cu Departamento di 
Enseñanza. 

Mike Eman lo no cumpli mas cu e promesa haci na famia Kennedy? 

. Por recorda ainda con Prome Minister Mike Eman y 

su delegacion a bishita oficina di Congressman Joe 
Kennedy III. Na tal ocasion Prome Minister Eman 
a extende un invitacion na Joseph Kennedy II pa 
ta un orador invita pa un conferencia pa sostene 
partido AVP. 

Y Joseph Kennedy II a bin tambe, aceptando 
dicho invitacion. Anto pa awe, e plannan pa 
converti JFK School den un centro cultural, no 
ta sigui mas? 

E tempo cu Prome Minister Mike Eman a lansa 
su plannan, esaki no a cay den bon tera 
serca esnan cu ta dirigi Cas di Cultura, 
kendenan a laga sa cu no tin placa 
pa drecha Cas di Cultura, pero si 
pa construi un centro muli-fun- 
cional di cultura pa sigui honra 
John F. Kennedy. Awor cu e 
plannan no ta sigui, lo inverti 
e suma disponibel den Cas di 
Cultura, cu lo worde expandi 
te otro banda di caminda, y 
lo haya nomber di Centro 
Cultural John F. Kennedy? 

Pa: Victor (Toko) Winklaar 


E sindicato STA a dicidi 
ayera marduga, di 
yama un welga 
n’e compania 
di transporte 
publico Aru- 
bus, cual ac- 
cion a sacudi 
comunidad 
den e sentido 
cu centenares 
di mucha- y 
hobennan stu- 
diante, pero tam- 

be varios trahador a wordo perhudica malamente. 

Un welga cu no tabatin hustificacion ni cuanto e lider sindical 
Diego de Cuba trata di splica e motibonan tras di e decision aki, 
ya cu realmente tabatin otro accion pa tuma prome cu a yega na 
e accion descabeya aki. 

Ta mas cu claro cu gerencia di Arubus a haya razon den su caso 
sumario contra di e sindicato, ya cu interes di e trahadornan, ningun 
momento a wordo neglisha of viola ya cu mantencion y seguridad 
di e busnan, ta responsabilidad total di gerencia di e compania y 
no di e sindicato y su miembronan. 

Diferente scol ayera tabatin un dia normal di scol y diferente stu- 
diante mester tabatin “inhaal CP” y tur a wordo cancela pa motibo 
di e welga alci y lolce ainda ta pio, t’e hecho cu e accion a ser yama 
sin avisa di antemano mayornan cu a prepara nan yiunan, laga nan 
bay para for di prome cu 6’or di mainta, na parada di bus, sperando 
busnan yega pa nan bay nan scol. 


STA a dicidi di bay den accion dor di tene tur bus riba tereno di 
Arubus. 

Corte di Husticia a manda e sindicato pa reanuda trabou y e po- 
nencia di Presidente di STA cu si e sindicato gana e caso sumario, 
Director Theo Croes mester saca su conclusion y entrega su retiro, 
pero cu e decision di Corte ta lanta e pregunta si awor ta toca turno 
na Diego de Cuba pa entrega su retiro como Presidente di STA dor 
di perhudica asina hopi mucha y studiantenan pa no papia mes di 
esnan cu ta uza Arubus pa yega trabou. 

Den oranan di mainta tur envolvi a sinta na mesa, den presencia di 
Mediador di Gobierno, a discuti e situacion manera mester a sosode 
for di prome instante y a yega na un entendimento, lolce ta bolbe 
confirma cu e decision di bay den accion tabata uno totalmente 
robes y iresponsabel. 

Dado momento e sindicato a duna e impresion cu e empresa di 
Arubus ta practicamente un empresa di e sindicato y si esey tabata 
e caso, e ora por haci y deshaci, pero tur cu a bay den accion ta 
empleadonan di un empresa cu ta wordo subsidia pa Gobierno, pa 
duna servicio na Gobierno cu na su turno ta financia e compania 
pa duna servicio na comunidad. 

Cu tin chauffeurnan cu ta core bus sin documento necesario tambe 
ta iresponsabel y alci mester culpa Gerencia pa permiti esalci, pero 
na mes momento e sindicato tambe tin cu carga responsabilidad 
riba e tereno aki, ya cu mester a informa nan miembronan pa no 
core bus si nan no tin permiso adecuado y legal pa haci esald, pues 
pa STA laba man di e punto aki, tambe ta un tiki straño ya cu ta 
algo cu mester a wordo atendi cu Gerencia for di momento cu e 
sindicato a wordo informa di e asunto alci. 


Tin cu busnan cu no ta apto pa core por ta un hecho, cu nan falta 
pieza ta otro argumento, cu algun di nan ta daña tambe por wordo 
discuti, pero pa laga centenares di mucha den diferente bario para 
nan so sin sa kico ta pasando, por ser considera como un crimen 
contra comunidad. 

Un sindicato mester ta mas responsabel den su accionnan cu e kier 
yama of organisa y e atakenan directo contra di e Director y otro 
oficialnan di Arubus, no ta un asunto pa cual tin cu perhudica asina 
hopi hende un diabierna mainta of ningun mainta. 

Cu tin bus a pega candela ta un hecho, pero un sindicato no por 
anticipa cual bus lo kirna riba cual dia y riba cual ruta ya cu e bus- 
nan cu si tabata bon pa hiba hende, mester a wordo riba caminda 
pa hiba mucha- y studiantenan pa nan destinacion. 

E accion a perhudica hopi hende, no solamente e mucha y studian- 
tenan, pero tambe mayornan cu a haya nan mes den pura ta busca 
un solucion con pa atende cu nan yiunan cu mester a bay cas bek, 
ya cu ora di marduga ora cu ainda tur hende tabata drumi, 


Cu tin busnan cu tin peliger di pega candela ta un argumento masha 
fofo, mescos cu algun di nan tin fayo di brake ya aki tambe tanto 
Gerencia como e sindicato den representacion di su miembronan, 
mester a denuncia esaki y no laga e busnan ey subi caya. 

E argumentonan cu STA a trece dilanti pa hustifica su accion, 
simplemente no ta argumento pa perhudica centenares di mucha 
y hobennan y den e proceso ald, perhudica mayornan di tur e 
muchanan alci. 

Den e mundo sindical ta conoci rond mundo, cu e ultimo recurso 
di un sindicato pa atende cu derecho di su miembronan, ta un 
welga sigur ora cu nan derecho laboral no ta wordo respeta y ta 
wordo viola pero den e caso di Arubus diabierna mainta, esald no 
a mustra di t’e caso sin hustificacion legal existente. 

Pa tal motibo tin cu condena e welga ald totalmente y ta di spera 
cu den futuro ora sindicatonan dicidi di drenta den accion di welga 
cu su miembronan, esaki tin un base legal loke no tabata e caso 
ayera mainta cu trahadornan di Arubus. 

Huez a confirma cu no tabatin motibo pa bay den accion 

Pesey oyera Huez a ordena trahadornan di Arubus pa reanuda 
nan trabao di inmediato of lo tin cu paga suma impone 




MANERA tabata di spera, Huez a ordena trahadonan di Arubus 
pa nan bay traha y duna un prohibicion di bay den accion y/of 
blokea entrada. 

Tambe si e trahadornan y nan sindicato, STA no cumpli, a impone 
un dwangsom pa cada ora cu nan no reanuda trabao. 


Prome cu e caso a ser trata den Corte, Mediador di Gobierno, 
kende a ser poni na altura di e situacion for di diahuebs anochi, a 
invita e partidonan pa sinta y wak con por evita e paro, pero debi 
na capricho, demostracion di forza, STA a pidi e trahadornan pa 
ayera mainta bandona pia di trabao, perhudicando asina sigur un 
cantidad grandi di mucha di skol y trahadornan cu ta usa e 
medio di transporte aki pa bay trabao. 

Trahadonan di Arubus a pone e com- 
pania plat, despues cu 
un reunion 


e anochi prome a pega formalmente. Entre e motibonan di e ac- 
cion ald, t’e mal estado di e flota di bus cu e trahadonan tin cu 
core aden tur dia. 

Fuera di esey, STA lder discuti asunto salarial, cu ta pega pa algun 
aña caba. 

E reunion aki, no a dura ni 10 minut diahuebs y a menasa otro, cu 
e posibilidad pa demostra forza. 


Despues cu Huez a manda STAy e trahadornan pa reanuda trabao, 
e partidonan a bay bek na Mediador di Gobierno pa prepara un 
protocol, cu ambos a firma, despues di a haci algun cambio. Den 
grandes liña, tin para den e protocol, e periodo pa discuti tur 
diferencia di opinion cu por tin. 

Cu lo no tin problema pa ningun chofer di 
Arubus, cu ta bisa cu nan no tin rijver- 
gunnning pasobra el a caduca. 

Vision di Aruba ta duna su frutonan 

"Nes to hoyo rozen cu e modelo 
escogi tobota esun corecto 

Di acuerdo cu Prome Minister Mike Eman 



“ESAKI pa nos ta un 
momento hopi im- 
portante. Het Col- 
lege Aruba financieel 
toezicht (CAft) a indi- 
ca cu Aruba ta cumpli 
cu tur e exigencianan 
pa loke ta argumenta- 
cion di presupuesto 
2017. 

Despues di hopi 
debate y 
discu- 
sion 
d e n 


pasado awor ta poni preto 
riba blanco cu e modelo 
cu nos a scoge pa sali di 
e crisis a guia nos na fi- 
nanza publico duradero”. 
Esalci Prome Minister 
Mike Eman a bisa du- 
rante un conferencia di 
prensa unda Gobierno 
a informa di a haya bon 
noticia di CAft. 


“CAft ta completamente 
di acuerdo cu nos ci- 
franan ta ldop y cu nos ta 
bayendo pa 
un deficit 
di 0,5% p’e 

aña aki y cu otro aña nos 
tin un surplus.” 

Eman a enfatisa cu Aruba 
sin ayudo di otronan a 
logra domina e enorme 
consecuencianan finan- 
ciero economico di e cri- 
sis. 

“Ora nos a tuma rienda di 
pais Aruba na 2009 nos 
tabatin un economia cu a 
baha cu 15% y tabatin un 
desempleo di 14%. 

E Gobiemo prome cu nos 
tabatin relacionnan mal- 
isimo cu otro partners, 
motibo pakico turismo 
crucero a cay den otro, 
aeroliñanan a laga Aruba 
un banda y e refineria a 
sera su portanan. Esey 
tabata e situacion. 

Nan solucion tabata pa 
laga e ciudadano paga e 
debe cu tur sorto di me- 
dida fiscal cu un enorme 
inflacion como conse- 
cuencia. E cambio mes- 
ter a bin.” 

Gobierno di AVP a scoge 
pa un maneho stimulan- 
te enbes di austerisacion. 
E refineria mester a habri 
belc, turismo mester a 
crece bek. 

Pa por a drecha finan- 
za publico mester a re- 
organisa fondonan di 
pensioen APFA y AOV. 
Gobierno na fin di dia 
ta responsabel pa posi- 
bel deficitnan, manera 
tambe pa AZV. 

“Nos no a haya cor- 
ecto pa laga e ciudadano 
paga p’e crisis cu e no a 
ocasiona, asina ta cu nos 
lder a drecha e poder di 
compra.” 


Claro cu e maneho aki a 
rekeri cu mester a presta 
hopi placa, cu tabatin 
como consecuencia un 
debe creciente. 

Un desaroyo cu a conduci 
na caranan zuur, sigur 
di e politiconan na Den 
Haag. 

Premier Eman a keda 
splica cu su santo pasen- 
shi cu cosnan lo drecha, 
pero e mester a acepta 
cu Hulanda a impone un 
control financiero. 

CAft a bin cu critica seve- 
ro y cada bes di nobo 
tabata bin cu medidanan 
fuerte pa wordo impone. 
Eman: “Nos no ta kere 
cu nos sa mihor y no ta 
pesey nos no kier a sigui 
nan consehonan. Pero, ta 
hopi facil pa hendnean 
cu no ta carga respon- 
sabilidad p’e pais aki bin 
cu tur sorto di conseho 
pa impone medida, aus- 
terisacion y kitamento di 
hende di trabou.” 

Prome Minister Eman ta 
masha orguyoso di e meta 
logra. 

“Esaki ta importante pa 
tur Arubiano. Como Go- 
bierno nos a scoge un 
modelo economico y a 
traha cuidadosamente 
riba dje. 

Nos no a sucumbi pa 
accionnan facil, manera 
aumento di belasting. 
Awor nos ta haya rason. 
Cu masha orguyo nos 
por anuncia cu otro aña 
Aruba pa prome bes den 
su historia di existencia ta 
baha su debenan.” 

Den ultimo 2 aña 


Mas di 3 mil hende a ser nenga entrada na Aruba 

E Cubano ta masha dificil pa deporta 


DEN e ultimo aña a mira, compara cu 20 
aña pasa, ta cu semper tabatin un problema 
cu ilegalidad na Aruba. Semper tabatin un 
tempo cu nan ta drenta. 

Antes tabata Colombiano y awor ta mira cu 
e cifra ta mucho mas Venezolano. 

“N’e momentonan aki a prohibi entrada na 
Aruba -- den e ultimo dos añanan - mas 
di 3000 persona a wordo nenga pa drenta 
manera cu nan yega Aeropuerto y mas cu 
1200 persona ilegal a keda deteni den e 
ultimo dos añanan. 

Aña 2016 nos tabata riba 800 y si mira e 
grupo mas grandi t’esun mas cerca di nos 
frontera, Venezuela. 

Esey no ta nifica cu t’e unico lugar di unda 
ilegalnan ta bin for di dje, pero ta nifica si 
cu e retonan cu nos tin cada bes ta bira mas 
grandi pa percura p’e hendenan aki no keda 
aki,” Minister di Husticia, mr. drs. Arthur 
Dowers ta acentua. 

“Nos a duna un señal hopi cla algun siman 
pasa cu nos kier menos hende bin Aruba y 
keda ilegal. Nos a reduci e riesgonan caba 
introduciendo e carta di garantia. 

Nos ta percura cu si bo no cumpli cu e reldsi- 
tonan financiero bo no ta drenta. Pero tin 
cu tene na mente cu e hecho cu e problema 
social economico grandi na nos frontera cu 
pais bisiña ta conduci cu mester lceda cumpli 
cune diariamente,” Dowers a agrega. 

E ta sigui splica cu tin limitacion di cupo, 
pasobra tin diferente cel, pero no ta bay ta 
suficiente si mira cuanto hende ta gara riba 
un dia... “mi ta mira tog cu esaki ta un co- 
mienso hopi valioso pa haci e trabao y mas 
cu tur cos por trata e hendenan na un forma 
humano y segun e tratadoan cu nos mester 
tene nos mes na dje.” 


Den e facilidadnan nobo, e “Vreemdelin- 
gendetentie” por acomoda casi 40 persona. 
Esey kiermen cu si por deporta e hendenan 
aki hopi liher hayando e cooperacion e ora 
por sigui draai. 

“E problema cu mester tene cuenta cune ta 
cu e cuponan ta depende si tin muher of 
homber. 

Si bo tin un muher e ora ey bo capacidad 
ta baha, pasobra bo nor por ubica homber 
cu muher den un cel solamente si e ta un 
famia,” e ta splica. 

Esald ta depende di e cantidad di hende cu 
gara y e por limita e posibilidad di ubica 
hende hunto pero pa esaki tin basta cel cu 
por traha cune. 

Minister Arthur Dowers ta sigui bisa cu e ta 
depende di unda un persona ta bin. 

Si un hende ta bin di un pais hopi serca e 
ta mas facil pa por deporta basta cu nan 
coopera, pasobra tin momentonan cu un 
persona no ta coopera pa trece su pasporte. 
“Si e no trece su documentonan di biaha e 


ora e ta bira mas dificil pa nos deport’e, pero 
mayoria biaha nan ta coopera dunando nan 
documentonan. 

Si un persona tin medionan financiero e ora 
nan ta sali riba nan mesun costo. Si nan no 
tin esey ta nifica cu Gobierno mester paga 
pa nan bay. Esey ta tuma lugar tambe ya cu 
nos tin presupuesto p’e. 

Tin biaha e ta costa hopi placa depende di 
unda nan ta bin. Venezuela ta hopi facil, 
pero si ta Filipinas of China e ta un proceso 
mas complica y ta costa hopi mas placa,” 
Minister Dowers a elabora. 

E ta sigui bisa cu un di e retonan grandi ta 
Cuba. Si nan tin hopi tempo aki como ilegal 
ta bira casi imposibel pa por saca nan. 
“Esey ta retonan grandi cu nos ta confronta. 
Nos ta den combersacion pa mira si por 
limita e riesgonan di personanan cu ta bin 
di Cuba. 

E grupo di mas grandi ta bin di nos frontera 
y t’esun cu nos ta saca mas liher tambe,” 
Dowers ta conclui. 

Cliente di RBC na Sasaki ta 
bira victima di atraco arma 


r pous 

K-9 



DIABIERNA mainta, alrededor di ll’or, a bati 
alarma pa un caso di atraco arma cu a tuma lugar na 
RBC na Sasaki. Ta trata di un cliente cu a keda sor- 
prendi pa dos atracador. 

Ambos tabatin nan caranan exponi sin miedo. Ta 
sospecha cu ambos por ta envolvi den e cadena di 
atraconan arma sutando nos isla den ultimo tempo. 
E atracadornan a huy for di e sitio den un auto blanco. 

Unidadnan policial a cuminsa cu un buskeda p’e atra- 
cadornan. Durante e buskeda, a topa cu un Hyundai 
Accent bandona riba caminda di tera banda di Santa 
Helenastraat pa Bushiri. 

Evidencia ta mustra cu esaki por t’e auto cu a wordo 
uza den e atraco. 

Ademas, den e mesun area a topa cu otro dos auto 
procedente di ladronicia. Ta trata di un Toyota Tercel 
color cora cu a wordo horta for di un adres na Sava- 
neta e mesun mainta y un Toyota Rav sin plachi di 
number. Esaki tambe a keda confisca. 

Mucho mas informacion tin di e caso aki, cu ta den 
pleno investigacion, pasobra Polis cueste loke cueste, 
kier pone man riba e malhechornan. Y mester bisa cu 
nan a sali determina pa manda un mensahe cla y raspa 
cu ta kere cu nan por bin comete atraco na Aruba. 

Raport di CAft ta papia palabra cla 

Aruba ta cumpli debidamente cu normanan financiero di CAft 



Oordeel 

Uw reactie gaat uitgcbreid in op de aanbevelingen van het CAft. U voorziet hiermee in 
een gedetailleerde nadere toelichting op de vastgestelde begroting 2017 en geeft aan 
momenteel geen aanleiding te zien om deze begroting aan te passen. Het CAft >s van 
oordeet dat met deze nadere toelichting Aruba voldoende onderbouv;d heeft dat de 
vastgestelde begroting 2017 voldoet aan de norm uit artikel 14 lid 2 LAft die behelst 
dal hel lekort van de collectieve sector in 2017 maximaal 0,5% BBP bedraagt, Dit 
betekent dat Aruba bestaande geldleningen kan herfinancieren en nieuwe geldlenlngen 
kan aantrekken, zoals opgenomen in de begroting 2017, tot maximaal AWG 438,8 
miljoen. Het CAft stelt vast dat realisatie van de begroting in belangrijke mate steunt 
op een ongekend sterke inzet op vergroting van de compliance. Realisatie van de 
voorziene extra belastingopbrengsten zal een majeure mspannmg van de 
Belastingdienst vergen. 



Deflcit ln% Of GOP 2011-2018 (PrQjected) 

20*. 



Bormwing in %BPP -8.8% S.2% -7.5% -9.4% -2.0% -2.1% -0.5% -0A% 



Sourcs: Ministry of Fmance, Arutja 


E ‘College Aruba ñnancieel toezicht (CAft)’ ta satisfecho cu e ar- 
gumentacion di pais Aruba pa loke ta presupuesto 2017 y ta haya 
cu e presupuesto ya no mester wordo adapta. 

Bisando esaki Presidente di Caft, Age Baldcer a papia palabra cla 
y ta notifica Gobierno di e ponencia aki den un carta amplio. 

E carta ta cuminsa cu un conclusion masha cla: “CAft ta di opin- 
ion cu e argumentacion adicional cu Aruba a duna ta bastante pa 
cumpli cu e norma di e presupuesto 2017 di articulo 14 lid 2 LAft 
cu ta indica cu e deficit di e sector colectivo na 2017 ta maximal 
0,5% di e BBP (Bruto Binnenlands Product). 

Esaki ta nifica cu Aruba por refinancia debenan existente y sera 
otronan si mester manera poni den presupuesto 2017. 

Luna pasa CAft a manda Minister Angel Bermudez di Finanza un 
carta masha critico den cual e colegio a haci e pregunta cardinal 
con realistico e presupuesto 2017 ta y a pidi pa mas argumentacion 
di e cifranan entrega. 

CAft, contra su propio regla y normanan a publica e carta aki riba 
nan website. 

Minister Angel Bermudez na un forma trankilo a laga e ola di critica 
pasa bay y a formula su contesta pa CAft. 

E colegio a haya e contenido di e carta satisfactorio y a hala aden 


su conseho pa baha e presupuesto cu 40 miyon florin. 

CAft a pidi un aclaracion encuanto aumento di e entradanan pre- 
supuesta di Loonbelasting y BBO. 

Minister Bermudez a constesta CAft den un carta amplio y esaki 
a cay den bon tera cerca CAft. 

E Colegio a expresa su aprecio p’e contesta di Bermudez. 

CAft: “Cu e argumentacion aki a keda comproba cu e entradanan 
presupuesta berdaderamente ta bay wordo realisa. E entradanan 
extra cu Aruba ta bay haya segun CAft ta mustra riba e medidanan 
cu Departamento di Belasting ta tuma pa percura pa cada persona 
cu mester paga belasting cumpli cu esaki tambe, loke ta su deber 
fiscal. 

CAft tabatin pregunta tambe riba e sector colectivo cu banda di 
Gobierno ta consisti di e fondonan social, ATA y AZV. 

“Despues di a traha riba e rebaho di 15 miyon di landsbijdrage 
como consecuencia di reapertura di e refineria, e cifranan ta ldop 
cu esnan di presupuesto di 2017. 

SVb ta mustra un surplus di 6,8 miyon dolar y presupuesto di ATA 
un di 1,7 miyon dolar. Cu esaki e deficit di AZV ta wordo cubri y 
e perspectiva ta na 2017 e sector colectivo inclusivo pais Aruba, 
no lo conoce un deficit.” 

Dos sospechoso den caso di 
asesinato na Pentraat deteni 

Hunto cu cuater muhe Venezolano 
indocumenta 


WILLEM STAD - Diahuebs 9 di februari 2017, 
alrededor di 7:30pm, e team di aresto conhuntamente 
cu recherche a detene dos sospechoso na un cas den 
Kaya Cattleya, relaciona cu e caso di asesinato na 
Pentraat, cual a tuma luga dia 5 di februari ultimo. 


DOW ta informa tocante: 



Reconstruccion 
di caminda di 
Esmeralda 


Ta trata di e hombernan: S.J.E.M. di 25 aña di 
edad, naci na Corsou y M.M.V. di 20 aña di 
edad, naci na Sto. Domingo. 


DEPARTAMENTO di Obra Publico ta informa pueblo di Aruba en 
general nos automobilistanan cu dia 6 di februari 2017, DOW a cuminsa cu 
reconstruccion di e caminda situa na Esmeralda. 


Durante investigacion na e cas menciona, e agen- 
tenan atento a mira un di e sospechosonan benta un 
arma di candela cu un cantidad di bala skerpi aden 
for di bentana, cual a lceda confisca. 

Na e bibienda tabatin cuater hende muhe di nacio- 
nalidad Venezolano cu no tabatin documentonan 
necesario pa permanece na Corsou. Nan tambe a 
keda deteni y hiba departamento di imigracion pa 
mas investigacion. 

A presenta e sospechosonan di asesinato menciona 
dilanti un Fiscal Auxiliar cu a ordena nan encarcela- 
cion pendiente mas investigacion. E investigacion 
den e caso aki ta continua. 


Homber deteni y 
cantidad di marihuona 
y placa confisca 

WILLEMSTAD - Diabiema 10 di febmari 2017, 
alrededor di 3:30am, durante patruya riba Caracas- 
baaiweg Polis a para un auto pa control. Durante 
control den e auto Polis a haya y confisca un cantidad 
di marihuana, balansa y placa cash. 

A detene e chauffeur di e auto, e homber ICM.D. 
naci na Jamaica di 25 aña di edad. 

Continuando cu e investigacion den oranan di 
mainta, unidad di Division di Crimen Organisa 
conhuntamente cu Marechausse a haci un entrada 
hudicial den cas di e sospechoso na Bragadushiweg. 
Den e cas Polis a haya y confisca mascara, un “tazer”, 
mata di marihuana y un lduis den cual tabatin un 
arma di candela y municion. 

A presenta e sospechoso dilanti un Fiscal Auxiliar 
cu a ordena su encarcelamento pendiente di mas 
investigacion. 


E caminda ta bay ta parcialmente cera durante oranan di trabao y e trabaonan 
di construccion lo tin un duracion di 45 dia. Pa medio di borchi y hekinan 
di trafico lo bay indica cua partinan lo wordo cera durante oranan di trabao. 

Ta pidi tur automobilista, negoshinan y otro usuarionan pa tene cuenta cu e 
inconveniencianan cu lo por surgi pa cual nos ta pidi nos disculpa. 


VALENTINE’S DINNER 

AT LAS RAMBLAS RESTAURANT 


LA CABANA BEACH RESORT AND CASINO 


ENJOY A ROMANTIC DINNER WITH 
YOUR LOVED ONE SIPPING A GLASS OF 
CHAMPAGNE WHILE ENJOYING THE 
MOST BEAUTIFUL SUNSET IN ARUBA 


SPECIAL VALENTINE 4 COURSE 
MENU 

- Appetizer : Caribbean Lobster 
Bisque 

- Salad : Arugula with Goat Cheese and 
Candied Pecan Salad 

Choice of Main Course: 


- Surf and Turf (6oz Filet Mignon & 
Scallops wrapped with Bacon) 

OR 

- Grouper Meuniére with Shrimp 

- Dessert : Baileys White Chocolate 
Mousse 

Price $52.00 per person plus 
3.5% local tax 


WE WILL ALSO HAVE OUR REGULAR 

MENU AVAILABLE 

FOR RESERVACION: 520-1154 





LACABANA 

éecuA. %e&ont ccuáto 


A R u B A 

E ultimo dos miembroncm di "alpakteam" 
a huramenta dilanti Minister Dowers 



DIABIERNA atardi, sra. 
Shahaira Werleman y sr. 
Julio Quijada a presta hura- 
mentacion dilanti Minister 
di Husticia Arthur Dow- 
ers, como agentenan extra- 
ordinario. 

Ambos ta empleado publico 
trahando na Departamento 
di Impuesto, y ta completa 
e cuerpo di e “afpakteam” 
cu a cuminsa opera desde 
prome di februari 2017. 

Presente na e acto di hura- 
mentacion aki tabata e man- 
datario encarga cu finansa 
publico di pais Aruba bou di 
cual Departamento di Im- 
puesto cu tambe ta parti di 
e “afpakteam” aki ta resorta. 
Tanto Minister di Husticia 
Arthur Dowers como su 
colega Minister di Finansa 
Angel Bermudez a felicita 
ambos empleado y a desea 
nan hopi exito den e trabou 
cu nan ta bay eherce. 

Polis a detene e conocido 


Joshua Arends 





DIABIERNA den oranan di mainta, patruya a 
para un auto den cercania di Ratland, caminda a 
reconoce e chauffeur/pasahero como Joshua Arends, 
un conocido busca pa Husticia. 

E sospechoso Arends a purba huy for di Polis, pero 
no a logra y Polis a deten’e. E1 a resisti su detencion 
fuertemente den presencia di mas personanan cu 
tabata den e auto, incluyendo un mucha chikito. 

Arends ta envolvi den varios caso castigabel e. o. 
maltrato y menasa contra un famia. 

Finalmente su tempo den libertad a caba. E1 a wordo 
transporta pa Warda di Polis, mientras e auto a keda 
confisca. 


Johnsen 

notary services 


AUCTION 

ex. 3:268 Civil Code of Aruba 

THURSDAY MARCH 16, 2017 

On Thursday March 16, 2017, at 11 AM, at the Conference Room of the 
Chamber of Commerce, Irausquin Boulevard 10, Aruba, will be auctioned in 
public: 

A residential house with apartments and offices locally known as 

PARADERA 3-A 

consisting of a parcel of public land, 602 m2 in size, situated at 
Oranjestad in Aruba, locally recorded as First Division Section L number 
365, and a parcel of public land, 200 m2 in size, situated at Oranjestad 
in Aruba, locally recorded as First Division Section L number 2450. 

The lease rights will expire on August 5, 2023. 

Starting price: Afl. 550.000,-- 

A private written bid can be submitted until March 1,2017. 


THURSDAY MAY 4, 2017 

On Thursday May 4,2017, at 11 AM, at the Conference Room of the Chamber 
of Commerce, Irausquin Boulevard 10, Aruba, will be auctioned in public: 

A condominium locally known as 

OCEANIA UNIT 224 

locally recorded as First Department Section K number 3994-A 
appartmentindex 42, consisting of: 

- the exclusive right to use a condominium on the ground floor including 
a parking lot; 

- a 1.97 % undivided share in the “OCEANIA l”-buildings and facilities 
situated at Irausquin Boulevard Irausquin Boulevard 238, Eagle. 

A private written bid can be submitted until April 19, 2017. 

Starting price: US$ 510.000,-- 

AUCTION NOTARY: T.R. Johnson, LL.M. 

• The auction is subject to the general conditions for foreclosure auctions and special 
auction conditions which will be determined by civil law notary T.R. Johnson. 

• The auction will take place by raising bids (in Dutch: “bij opbod”) and by decreasing 
bids (in Dutch: “bij afmijning”), in one session. 

• Seller has the right to not accept any bid, at his sole discretion. 

• The auction may be stopped or postponed at any time. 

• Each bidder must be able to submit a bankguarantee issued by a reputable bank in 
Aruba to the amount of the highest bid increased with an amount equal to the auction 
costs. 



WWW.JOHNSONNOTARY.COM/AUCTIONS 

Di dos biaha cu Centro di Bario Noord (CBN) 
ta otorga Premio Meneer Ovito Tromp 



E aña aki pa di dos bes, Centro di Bario Noord lo celebra su fiesta 
nacional cu nan actividad Fiesta Arubiano cu aña pasa tabata un 
exito rotundo. 

Riba e dia aki nan lo entrega tambe pa di dos bes un premio na un 
persona of grupo cu a traha boluntariamente p’e pueblo di Noord, 
esta Premio Meneer Ovito Tromp. 

Como directiva di CBN a dicidi di introduci un premio pa duna 
reconocimento na baluartenan di e bario di Noord cu pa varios aña 
na un manera of otro a aporta grandemente na nos dushi bario. 

No solamente nan ta reconoce e hecho cu ta importante pa duna 
balor na nan trabou awor cu nan ta na bida, pero tambe CBN ta 
di opinion cu un premio asina por forma incentiva p’e generacion 
nobo por haya e srnaak pa tambe aporta na nan bario. 

Mas cu claro cu na momento cu a bay duna nomber n’e premio 
encuestion directiva den su totalidad unanimamente a dicidi di 
duna honor na nan Presidente Meneer Ovito Tromp d.f.m. 

Ta un hecho cu meneer Ovito Tromp tabata un boluntario di cu- 
rason cu a laga un trayectoria largo di logro, trabou- y esfuersonan 
cu te dia di awe e bario di Noord ta gosa di nan. 

Den corto: Un ehempel pa sigui. 


E premio ta dirigi pa duna reconocimento na baluartenan di e 
bario di Noord cu den pasado of awor ta/a realisa prestacionnan 
particular pa y den comunidad. 

E trabounan realisa mester ta di nivel boluntario y por ta riba 
diferente tereno contal e meta ta dirigi riba desaroyo general di e 
bario di Noord y su habitantenan. 

Aña pasa sr. Chua Faro a ricibi e Premio Meneer Ovito Tromp. 
Un persona cu pa añanan largo y te ainda ta aporta grandemente 
na su dushi Districto di Noord. 

For di 13 di februari por pasa busca e formulario di nominacion na 
CBN of na Chikitin Bin Bin, por haye riba nos fb Centro di Bario 
Noord of por mail pidi e formulario digital via cbnoord@gmail.com . 
Te cu dia 8 di maart 2017 por manda nominadonan via email: 
premioOvitoTromp2017@gmail.com of por entrega esaki den un 
envelop sera dirigi na Comishon Premio Meneer Ovito Tromp 
na Chikitin Bin Bin na CBN durante ora di trabou entre 7:30 y 
2:00pm. 

Directiva di CBN a apunta un comision cu independientemente 
ta bay evalua tur sugerencia ricibi y a base di criterianan stipula lo 
scoge e prome persona/grupo cu lo ricibi e Premio Meneer Ovito 
Tromp. 



RIJtES 

Auto-Truck-Bus-Brommer 

Trailer 

IIERmUS 

RIJSCHOOL NV 

5943263 / 5826732 

Hermusrijschootnv.com 
Sividivi 1-C O’Stad 



DOW ta informa tocante: 

Reconstruccion di caminda 
Verano na Sero Biento 

DEPARTAMENTO di Obra Publico ta informa pueblo di Aruba en 
general nos automobilistanan cu entrante 13 di februari 2017 e caminda 
situa na Sero Biento miho conoci como Verano lo bay ta parcialmente cera 
pa motibo di reconstrui e caminda di asfalt. E trabaonan di reconstruccion 
lo tin un duracion di 61 dia di trabao. 

Pa medio di borchi y hekinan di trafico lo bay indica cua partinan lo wordo 
cera durante oranan di trabao cuminsando for di 7’or di mainta te cu 4’or 
di atardi. 

Ta pidi tur automobilista, negoshinan y otro usuarionan pa tene cuenta cu 
e inconveniencianan cu lo por surgi pa cual nos ta pidi nos disculpa. 

Awor por atende mihor cu e problema di ilegal 

Minisler Arthur Dowers conlento cu 
apertura di "vreemdeli ngendetentie 



DURANTE apertura di e ediñcio 
y facilidadnan nobo di “Vreemdelin- 
gendetentie” di pais Aruba, Minister 
mr. drs. Arthur Dowers a expresa 
su satisfaccion di por tin un lugar 
central awor unda por haci tur e 
tramitenan pa lolce ta toca detencion 
y deportacion di ilegalnan na Aruba. 
E1 a sigui elabora bisando cu Gobi- 
erno tin hopi aña trahando riba e 
tereno aki. 

Despues di controlnan cu ta wordo 
haci dor di sea autoridadnan compe- 
tente den pasado y n’e momento aki 
Warda Nos Costa y nunca tabatin 
un facilidad adecua pa tene e hen- 
denan aki aden. 

“Nos a haya hopi critica di CPT p’e 
hecho cu nos no tabatin un lugar 
adecua pa pone nan aden y awor nos 
a yega n’e construccion y apertura 
di e facilidad na unda no solamente 
por tene hende pero bo tin un facili- 
dad unda cu e trahadornan por haci 
nan trabao optimalmente y te hasta 
brinda extra servicio,” e mandatario 
ta splica. 

Fuera di funciona como centro di 
detencion y deportacion awor por 
brinda e servicio di duna garantia cu 
ta wordo haci dor di e departamento 
n’e facilidad nobo. 

“Ta hopi importante pa realisa cu 
ora un ilegal wordo deteni, nos ta 
pone den “Vreemdelingedetentie” 
unicamente si e ta necasario pa lceda 
cune den detencion, pasobra cu ta 
pensa cu e ta bay huy for di autori- 
dad y no sali for di e pais,” asina e 
mandatario a enfatisa. 

“Lamentabelmente nos ta haya 
mas y mas hende cu ta keda deteni 
despues cu nan keda ilegal na nos 
isla bo mester tene nan den deten- 
cion y p’e problema ey mi ta hopi 
contento cu awor nos ta asina leu. 
Mi ta duna un palabra di danki 
n’e compania Freeman cu a haci e 
construccion. Pero tambe na mi co- 
leganan y sigur na mi colega Benny 
Sevinger cu su departamentonan cu 
a haci parti di e supervision. 

Mas importante ta cu conhunta- 
mente nos a percura pa loke t’e 
presupuesto p’e departamento aki 
por bay funciona pa futuro,” Arthur 
Dowers ta agrega. 

Despues di 7 aña recoriendo 
Aruba cu Accion di Bario 

Prome Minister Mike Eman 
ta keda motiva p'e contacto 
honesto y directo cu pueblo 

Dunando oido na nan necesidadnan y 
elogiando nan aportenan civico 



NA final di Accion di Bario di e siman 
aki, Prome Minister Eman a expresa 
di ta hopi contento cu el a wordo 
compaña pa hopi ciudadano di e area 
di Moko. 

Despues di 7 aña di realisa e actividad 
aki regularmente, Premier Eman ta 
keda balora e interaccion cu e bishita 
ta proporciona. 

“Ciudanonan un biaha mas ta duna 
nos animo pa sigui cu e trabou y lceda 
duna atencion na cada persona cu tin 
un necesidad y asina haci un diferen- 
cia den e calidad di bida.” 

E contacto personal ta permiti e lider 
di Gobierno pa scucha e necesidad 
y deseonan di e ciudadanonan, pero 
tambe conoce y aprecia loke nan mes 
ta haci p’e bario. 

Awor combina cu e programa di 
Luz den Bario, caminda ta instala 
puntonan nobo di luz caminda tin 
mas mester, ta duna un dimension 
adicional n’e esfuersonan pa eleva e 
nivel di bida di Arubianonan den tur 
skina di e isla. 

Nos ta termina e recorido dor di 
Molco, despues di a bishita hopi cas, 
yegando na un establecimento im- 
portante. 

‘Mi Dudu’ ta propiedad di Chomon 
y Debby Arends cu a 


percura pa crea den e bario di Moko 
un lugar hopi special,” asina Minister 
President Eman a expresa cu ambos 
sinta banda di dje. 

E1 a duna palabra di reconocemento y 
elogio p’e esfuerso pa crea algo asina 
nobo den nan bario. 

“E ta un lugar cu ora bo bishit’e y sigur 
esnan di afo, ta keda impresiona p’e 
aire fresco y p’e paisahenan cu bo ta 
wak.” 

Loke ta haci e bishita na Moko extra 
special, tabata e alegria di habitan- 
tenan cu awenochi ta wak e prome 
lusnan den nan caya y dilanti di nan 
cas. 

Pa Prome Minister Eman tambe ta un 
satisfaccion, pero uno cu ta combina 
cu dolor pa perdida di sra. Coleta Ar- 
ends dos luna pasa. 

Sra. Coleta tabata un di esnan cu 
a pidi y insisti pa pone lus den e 
becindario. 

Premier Eman: “Pesey nos ta pone 
tambe n’e punta di su cas; den su 
felis memoria. Un bunita hende cu 
a bay laga nos mucho trempan, pero 
awenochi nos tin’e den nos curason 
y den spirito pa recorda semper su 
bondad, cu el a lanta su yiunan asina 
bon cu un dedicacion pa sirbi e bario 
y sirbi Aruba.” 
































AWEMainta Diasabra, 11 Februari 2017 


15 


Auto di Polis envolvi den 
accidente leve dilanti Colegio 

DEN oranan di trempan, un accidente a sosode 
dilanti Colegio, caminda un auto di Polis a keda 
envolvi. E accidente no tabata di gravedad. 

A constata cu e auto di Polis tabata pasando 
dilanti Colegio ora cu un otro auto pa propio 
descuido a dal su tras. Departamento di Trafico 
a presenta pa atende cu e accidente. 
Afortunadamente ningun persona a resulta 
herida. Daño material tabata limita. 


PA 14 aña consecutivo un comision consistiendo di 
representantenan di e organonan deportivo manera 
Aruba Sport Unie, IBISA, Ministerio di Deporte 
hunto cu e reportero y/of redactornan deportivo di 
prensa, radio y television, den un forma organisa y 
imparcial ta studia y repasa e curiculo di tur e nomi- 
nadonan, pa na final scoge e Deportista di Aña y 
reconoce e figura deportivo pa su prestacion. 

Durante di un anochi di gala lo haci entrega di e 
maximo galardon n’e atleta cu a destaca den e aña 
deportivo 2016. 

E evento di galardon, Premio Excelencia den Deporte 
t’e unico evento cu ta reconoce e trabou duro hiba 
pa nos mihor deportista y dirigentenan den tur edad 
durante e aña deportivo tras di lomba. 

For di inicio di e premiacion na aña 2003, atleta- 
nan den diferente ramo di deporte a gana e premio 
maximo y bira Aruba su Deportista di Aña. 

Mas cu claro esald no a bay sin su esfuerso y sacrificio 
di tanto e atleta y su federacion cu e ta representa. 
Di e atletanan cu a yega di wordo premia den pasado 
algun di nan ainda ta activo na Aruba mes, mientras 
otronan a dicidi di bay biba den exterior y continua 
cu nan estudio y sigui practica nan deporte preferi. 
Ta bon pa bisa cu cada aña e Federacionnan De- 
portivo ta reacciona den forma positivo, mientras un 
gran parti for di tempran ta cuminsa traha riba nan 
nominadonan. 

Mas cu claro por mihor y ta spera cu e aña ki lo haya 
reaccion di mayoria Federacion Deportivo afilia. 

E comision organisador ta spera cu tur federacion 
lo haci nan maximo esfuerso pa manda nan nomi- 
nadonan p’asina e deportistanan di cada ramo di 
deporte no keda perhudica. 

E fecha y dia di e gran evento lo ta 24 di maart 
benidero. Ta spera cu tur federacion lo entrega e 
informacion di su nominado na tempo esaki mas 
tarda diarazon 1 di maart p’asina n’e anochi di gala 
e deportistanan por sinti nan mes honra di a wordo 
reconoci pa tur e sacrificio y esfuersonan haci den e 
temporada deportivo 2016 cu el a destaca den dje. 


Federacionnan Deportivo cla pa manda nan nominadonan 

Ken le bira Aruba su 
Atletanan di Aña 2016? 





DIASABRA DIA11 Dl FEBRUARI2017 

1/6..PUTME IN FRONT — KERINE 

2/1.. DAMEYPEGA LAVUELTA—JENNIFER LOPEZYMARC ANTHONY 
3/4.. AREYOU SHURE-KRIS_KROSS_ 

4/2/WANTED — BETSY 
5/7.. NOW AND LATER —SAGETHEGEMINI 
6/11.. PLACES — MARTIN SOLVEC 
7/3.. LAVIDA ES UNA — LIL JOHN - PITBULL 
8/9.. BAZARDEE — KEBLACK 
9/5... MAKE ME CRY — NOHA CYRUS - LABRINTH 
10/12..THECHAIN SMOKERS — PARIS 
11/16..TUMBA CLASSIC — GENTZ 
12/17.. 9 LIVES — JAHMMI 
13/18..TO BE WITHOUTYOU — BRYAN ADAMS 
14/19.. EARWORM — UNITED STATES OF POP 2016 
15/11.. TRAPA CAMINDA — UN FAMIA 
16/8..THE WORD —TWELVE 24 
17/13..TODAS LAS PROMESAS — DA SOUL 
18/— OH LORD —MIC LOWRY 

19/— ALLIEVER—WONDER — ST.PAUL ANDTHE BROKEN 
20/—JOSEPHINE — BRIAN JAMES 











































Gobierno nobo na caminda? 

Mac Ciintje a cue poder 
den Pueblo Soberano 

WILLEM STAD - Ta practicamente definitivo cu pa ayera tardi 
Gabinete Koeiman lo no tin sosten mas di mayoria den Parlamento 
ora cu e dos Parlamentarionan di Pueblo Soberano, Mac Cijntje y 
Sherwin Leonora, informá Gobernador cu nan ta kita nan sosten 
for di Gabinete Koeiman. 

E chéns ta mas cu 50% cu den curso di ayera mérdia of atardi por 
tin anuncio cu oposicion lo tin suficiente asiento pa nan forma un 
bloke mayoritario y forma un Gobierno nobo. 

Di acuerdo cu e liña di informacion esald lo bira posibel awor cu 
tin tur indicacion cu Mac Cijntje a desviá for di e rumbo di su 
partido den coalicion y a side-line abiertamente cu oposicion den 
Parlamento riba e asunto di EOP. 

E informacion ta indicá cu Sherwin Leonora lo ta den e campo di 
Cijntje y cu ta bula cabez di Jaime Cordoba como Minister. 

E por keda como lider politico di e partido, pero si loke ta desaroy- 
ando materialisá ta dudoso cu e lo retorná mes den e arena politico. 

No solamente cu Jaime Cordoba lo afó como Minister, pero e lo ta 
fo’i Parlamento tambe, pasobra no ta probabel cu otro candidato lo 
renuncia na nan posicion riba lista pa duna Jaime Cordoba chéns 
pa retorná. 

Di acuerdo cu e version cu a sali for di Forti ayera mainta, tabatin 
un reunion entre Omayra Leeflangy e lidernan di coalicion encabesá 
pa Prome Minister Koeiman pa mira si por drecha e mal relacion 
cu ta reina entre Leeflang y Zita Leito, pero e reunion no a duna 
resultado. 


Di otro banda definitivamente Leeflang y su partido lo no bay la- 
man cu e coalicion nobo cu si e logra formalisá lo ta respaldá p’e 
fraccionnan di MFK, Partido Korsou pa nos Tur di Amparo Dos 
Santos, Braam y Mozes plus e dos miembronan di fraccion di 
Pueblo Soberano. 

Si e scenario aki materialisá y nos ta ripiti, si e materialisa e campo 
politico ta un ‘whole new ball game’. 

Un desaroyo cu a cuminsa directamente despues di eleccion ca- 
minda despues cu PAR a haña 4 asiento y sabiendo di e aspiracion 
di Braam pa bira Minister, Zita Leito a bula sali grita cu “...ami 
ta bira Minister....” poniendo cu un fraccion di 4 a pone henter e 
formacion na peliger. 

Cu un fraccion di 4 tabatin un base sólido p’e coalicion actual, pero 
e paso di Zita Leito a causa e promé kiebro den e aliansa. 

E di dos sker den e aliansa a sosodé ora cu e lider e politiconan di 
MAN a drei rónd demasiado pa forma Gobierno creando espacio 
pa tur clase di speculacion cu si t’e candidato cu mas voto of esun 
cu ta mas halto riba lista, por drenta Parlamento. 

Den un palabra un confusion babilonico fo’i despues di eleccion 
y cu tin henter pueblo mal fadá con politiconan ta pidi voto di 
pueblo pa despues den nan cu nan forma kambalacha, mientras cu 
tur trabou y proyecto ta paralisá. 

Loke ta pasando ta un insulto y abuso di marca mayor contra e 
pueblo, pasobra ta conspiracion y contra conspiracion tin henter 
dia si no ta na Palo Blanco ta den SOAW of otro caminda. 

Braam cu su unico asiento tambe a laga sa cu no bin busk’é mas 
pa paga candela, pero Omayra Leeflang ta keto bay dispuesto di 
cooperá pa Corsou haña un Gobierno den cual e por traha pa su 
pensionadonan. 

En todo caso naturalmente mester t’e deseo ferviente cu no tin un 
Gobierno den cual tin participacion di condenado y corupto, pero 
ta segun oranan bay pasando, lo haña sa e bérdad. 



NO SHOP, ADOPTA!! 


Animal Rights Aruba ta buscando un bon famia 
pa adopta NANCHO! 

Mi nomber ta NANCHO, mi ta un macho y mi tin 
mas o menos 8 luna. Mi ta gusta otro cacho, 
pushi y hunga cu mucha. Mi ta hopi lief! 

Solamente persona serio cu tin cura sera y halto 
por yama mi “foster mom” na 560-7260 of 
bishita nos FB page y manda un mensahe priva. 

AMRUL RI6HTS ARUBA 

W1 Sfive Wi t a*» e EduclUi 


RICIBI 

AWGMAINTA 
TVR DIA DGN 



Registra awo! 


Maoda bo e-mail na 
noticia@awemainta. co m 



































17 


AWEMainta Diasabra, 11 Februari 2017 



Cu ayudo di Lotto 


FEDERACION Dl 
TRIATHLON LO ORGANISA 
E GUARDIAN GROUP OFF 
ROAD AQUATHLON 


AWE diasabra 11 di febmari, Aruba Triath- 
lon Association lo tene su di dos actividad pa 
aña 2017 cual lo bira un Off Road Aquathlon 
esaki 7or di mainta na Arashi Beach. 
Despues di e existoso Warm up Triathlion cual 
a bira uno sold out, e Off Road Aquathlon 
tambe lo premira di bira un exito rotundo. 
Por competi den e categorianan di mucha te 
14 aña, junior y adulto. 


_ 


E mucha te cu 14 aña lo core na pia prome 
2.2km, landa375 meter, y core na pia 1.3 lon. 
E Junior y adulto masculino lo core na pia 
4.41cm, landa 750 meter y core na pia 2.6km. 
Por ultimo den femenino 15+ esakinan lo 
core na pia 4.4km, landa 750 meter y core 
na pia 2.61cm 

Den e ultimo añanan, Amba Triathlon Asso- 
ciation a encurasha varios atleta pa practica 
e deporte aki unda e competencianan di Du- 
athlon, Aquathlon y Triathlon a bira super 
popular y cada bez e interes ta crece mas y 
mas. No tin duda cu e evento di awe diasabra 
lo bay ta bon atendi. 

Un danki sigur na Lotto, e Loteria di Amba pa 
medio di Comision di Subsidio cu a subsidia 
e Off Road Aquathlon organisa pa Triathlonn 
Association. 

Accion di Bario di Prome Minister for di 

Tambe e mandatario a constata 
durante e bishita aki cu den e 
area di Moko e habitantenan 
ta sigui cu su vision y esun di 
su Gobierno di practica sos- 
tenibilidad. 

Mayoria ta haci esaki pa con- 
sumo propio, tambe por a con- 
stata cu propietarionan di ‘Mi 
Dudu Bar Restaurant’ na Moko 
tin un cultivo chikito, unda ta 
planta comcomber, batata du- 
shi, pampoena y yambo. 


N.V. Elmar a order 12 mil Led 
Light di cual 9 mil ta pa cambia 
e luznan bieu di cayanan rond 
Aruba, mientras cu e resto ta pa 
crea puntonan di iluminacion 
nobo. 

Segun por a compronde, mas 
cu 2 mil Luz Led nobo a wordo 
instala caba e aña’ld. Tur siman 
e mandatario ta combina e Ac- 
cion di Bario cu instalacion di 
luznan den bario y esaki ta algo 
cu el a bin ta haciendo pa basta 
aña caba. 

Awor cu tin mas luz disponibel, 
e ta wordo poni tur siman riba 
agenda. “E programa di Luz 
den Bario mester yega den tur 
skina di Aruba,” Prome Min- 
ister Eman semper ta expresa. 


PROME Minister Eman 
hunto cu funcionarionan di 
diferente departamento gu- 
bernamental a cuminsa Accion 
di Bario na Jaburibari e siman 
aki y a caba esaki den Moko, 
unda cu den oranan di anochi 
a instala e prome LED Light di 
e bario. 

Compaña pa algun habitante di 
e area mes, e mandatario a cana 
pasando diferente cas unda 
cu el a papia no solamente cu 
Arubiano, pero tambe cu otro 
persona cu a haci di Aruba nan 
cas, manera un pareha kende 
ta bisa cu nan ta sinti nan mes 
“Arucamba” y ta sinti un or- 
guyo grandi di por a ricibi un 
Prome Minister na nan cas. 


Habitantenan di e bario a ex- 
presa di ta hopi contento cu e 
hecho cu e decision a cay pa 
cuminsa pone luz den e bario, 
ya cu iluminacion ta masha 
importante p’e ciudadanonan, 
principalmente esnan cu ta 
yega cas den oranan laat di 
anochi. 

“E ta algo cu nos ta aprecia 
y gradici Prome Minister y 
su Gobierno p’esaki,” Darren 
Kelly a expresa durante e cana- 
mento den bario. 

Accion di Bario 

Barioncm Moko y Jaburibari a 
haya bishila di Prome Minisler 



NA cada cas cu Prome Minister Mike Eman a pasa 
diahuebs mainta durante Accion di Bario, el a wordo 
bon ricibi y e tabata atento manera semper pa loke 
e habitantenan tabatin di bisa. 

Un di e casnan bishita tabata di Joaquin Vrolijk, 
kende a bisa cu basta tempo caba nan tabata preocupa 
cu e scuridad den e bario di Molco, pa cual e tabata 
un poco jaloers cada biaha cu e tende cu luz a wordo 
poni den cierto bario. 

Sinembargo awe e ta contento pasobra el a scucha for 
di e propio mandatario cu luz ta yega na Moko tambe. 

“Pa sorpresa mi a tende antayera di mi bisiña Cho- 
mon, kende a bisa nos cu ‘the man himself ta bin 
duna e noticia. Pa mi sorpresa ta net dilanti mi cas 
ta bin un poste di luz. 

Esey ta yuda hopi pa combati y preveni criminalidad,” 
Joaquin Vrolijk a comenta. E1 a agrega cu e programa 
di Luz den Bario ta algo hopi positivo. 

E1 a probecha pa combersa y elogia e mandatario pa 
trabounan cu su Gobierno a bin ta haciendo ultimo 
añanan pa Aruba. 

Otro ciudadano manera Edna Lampe a probecha pa 
señala algun preocupacion di e bario, manera prob- 
lemanan di medio ambiente. 

E1 a bisa cu el a logra haya atencion di Prome Minister 
Eman, kende lo laga Departamento di Inspeccion di 
Medio Ambiente haci un evaluacion di e situacion 
pa por yega na un solucion. 

Pareha Snoei di Hulanda, kendenan tin 17 aña biban- 
do na Aruba tabata hopi entusiasma cu e bishita. 
“Esaki ta algo cu nunca nos a tende di dje ni pasa 
aden. Na Hulanda nunca un mandatario a bishita 
nos,” sra. Snoei a bisa cu un sonrisa riba su cara. 
“Nos a bin aki p’e forma di bida na Aruba y e hen- 
denan ta hopi cariñoso.” 

E ta admiti cu Aruba a cambia masha hopi for di 
tempo cu nan a yega pa awor, e hendenan a keda 
mesun cariñoso, pero e isla si a desaroya hopi. 
“Centro a bira masha bunita mes,” Dirk a bisa. 
Durante e bishita den Jaburibari y Moko, e man- 
datario a wordo compaña pa Darren Kelly, Lauren 
Flanegien y Simeon Arends. 

Kelly na final di e caminata a splica cu e ta contento 
con e bario a ricibi e mandatario, y cu nan a haya 
chens pa expresa nan pensamento y duna idea riba 
cierto desaroyo pa nan bario y isla. 

Pa Darren Kelly un di e proyectonan di mas grandi 
cu e ta admira ta esun di Linear Park. 

Un parke grandi, un di esnan mas grandi den Caribe, 
unda cu e ciudadanonan por haci ehercicio y mantene 
nan curpa den forma sano. 

Pero pa centro di ciudad tambe nan tabatin elogio, ya 
cu e cambionan a haci cu e centro di ciudad a lceda 
masha bunita. 

Nan a gradici e mandatario pa su bishita y encurasha 
Prome Minister Eman pa sigui cu su caminatanan 
den bario y mantene un comunicacion directo di e 
forma aki. 

X presa D O mes 


Plachincm di number ta nos 
pertenencia, no di SIAD 


SIiaERA un hende contesta mi pregunta 
cu mi ta bay haci cla y raspa. 

Pa mi asombro mi a lesa y mi a bay averigua 
cu SIAD si bo no tin e auto cu bo a registra 
cerca nan, pero si bo tin e plachi di num- 
ber bo mester entreg’e of bo ta haya boet. 
Mira te na unda nos a yega: 

1. E plachi di number grandi ta nos perte- 
nencia, no di SIAD, p’esey a paga fl. 12,00 
p’e. 

2. E plachi chikito ta nos pertenencia, no 


Skirbi pa: Omaira Britten 

di SIAD, p’esey a paga fl.8,00 p’e. 

3. Mi a testigo unda e plachinan di number 
di Aruba ta wordo bendi cu turista of regala 
na famia cu ta biba afo. Kiermen si mayan 
mi cumpra un sapato, e no ta pertenece na 
mi sino na e comerciante. 

Con por ta posibel cu SIAD ta bin cu me- 
nasa si prome cu dia 15 di februari 2017 bo 
no entrega e plachinan cu no ta wordo uza, 
bo ta haya boet of ta kit’e di bo salario?! 
Ki tristo con ta abusa na fini manera di un 



pueblo pacifico cu nunca a lanta pa nan 
derecho. 

Te aki mi ta keda y mi no ta bay politica- 
mente sino humadamente cu ta mi derecho. 


E popular Fiesta Rotaria di Rotary Club of 
Aruba lo tuma lugar dia 2 di april 2017 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 10 Feb, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.33 

1.35 


1.37 

Zwitserse frank 
(per 100) 

CHF 

177.21 

177.93 


178.73 

Pond sterling 

GBP 

2.15 

2.20 


2.26 

Japanse yen 
(per 10.000) 

JPY 

155.49 

156.91 


158.48 

EURO 
(per 100) 

EUR 

187.60 

189.31 


191.21 

Deense kroon 
(per 100) 

DKK 

24.47 

25.19 


25.99 

Noorse kroon 
(per 100) 

NOK 

20.24 

20.96 


21.76 

Zweedse kroon 
(per 100) 

SEK 

18.93 

19.65 


20.45 



PA di 37 aña Rotary Club of Aruba ta bay organisa 
e popular Fiesta Rotaria. Esaki lo tuma lugar dia- 
domingo 2 di april 2017 n’e parkinglot di Stadion 
Guillermo Trinidad. 

E miembronan di Rotary ta den full preparacion p’e 
dia aki. 

Manera pa basta aña caba na final di e Fiesta Rotaria 
ta saca e numbernan ganador p’e rifa. Tur aña tin 
premionan atractivo na unda pa solamente Afl. 25,- 
bo por gana un di e 12 tremendo premio nan. 

E bukinan di rifa ya ta obtenibel serca tur miembro 
di Rotary. E premionan ta varia di un auto Suzuki 
Vitara pa un Smart TV y diferente gift certificates. 
Presidente Stanley Looman a comenta cu Fiesta Ro- 
taria t’e evento di mas grandi di Rotary pa recauda 
fondo. E fondonan aki lo wordo reparti entre dife- 
rente fundacion y organsacion den nos comunidad. 
Kiermen cu cada di compra di un rifa abo ta aporta 
na nos comunidad. 

Rotary Club of Aruba kier a gradici Jolley Holding, 
Maduro Travel, AMC Unicon, KLM, Boolchands, 
Kooyman, CMB, Super Food, Divi Resorts Aruba, 
Hagemeyer y Pearl Gems pa haci e premionan di e 
rifa posibel. 

Cuminscmdo diasabra awor: 

Post Aruba ta partiendo cantidad record di buki di telefon 

E team completo di partidonan di carta cu casi 46 mil buki di telefon pa parti 


PA tur esunnan cu ta puntra nan mes ki dia nan 
ta haya e buki telefon 2017 ata e contesta akinan. 
SETAR Aruba N.V. a caba di entrega e bukinan di 
telefon nobo pa aña 2017 e siman aki na Post Aruba 
N.V. cu e instruccion pa cuminsa parti nan. 

Manera tur aña, a prepara un team completo pa sali 
caya y partinan diasabra, for di 6’or di mainta te cu 
6’or di atardi. 

“Esaki ta e cantidad record di buld di telefon cu nos 
ta parti den historia di Post Aruba N.V., esta mas di 
46 mil buki”, asina Guillermo Raymond, director di 
Post Aruba N.V. 

E1 agrega bisando, “Di nos banda nos a prepara henter 
un team di partidonan di carta pa realisa e proyecto 
aki. E ta hopi trabou pero nos partidonan experencia 
lo sa di entrega e bukinan den un tempo record”. 

Post Aruba N.V. di e forma aki ta demostra di ta 
capaz pa maneha fluho di trabou grandi den entrega 
di carta, pakinan of documentonan importante. 



Dialuna awo ta cuminsa cu proceso di 

Renobacion di edificio di 
Biblioteca San Nicolas 

TRABOUNAN di renobacion di edificio Bib- 
lioteca San Nicolas ta cuminsa na februari 2017. 

Gerente di Biblioteca Nacional Aruba ta con- 
tento cu por informa publico cu e proyecto aki 
ta cerca awor. 

Pa tal motibo Biblioteca lo tin cu muda pa un 
otro espacio. Despues di renobacion lo ofrece 
comunidad di San Nicolas un facilidad publico 
caminda un y tur ta bon bini y por yega pa lesa, 
studia, bishita exposicion y otro actividad infor- 
mativo. Esaki cu un servicio optimal. 

Mudamento ta cuminsa dialuna awo. Biblioteca 
lo drenta e edificio di ex-SINFA, situa na Zep- 
penfeldstraat # 10/11, pa algun luna. 

Aki bishitante lo por acudi pa cualkier informa- 
cion, prestamo di bulci y otro servicio di Biblio- 
teca. Duracion di e proyecto aki ta calcula pa 
tuma 6 luna maximo. 

Aruba Trading Co. y Westly Liquor Company 

A LANSA UN 
RUM NOBO, 
PRODUCI NA 
ARUBA, 
RUM CRIOYO 




RECIENTEMENTE Aruba Trading Company 
y Westly Liquor Company a produci un rum nobo, 
produci y traha na Aruba mes, cu lo hiba nomber di 
Rum Crioyo. 

N’e ocasion aki tabata presente, CEO di ATC, Raoul 
Henriquez y su señora Landa y su hendenan. 

Nan a scoge un cas tipico Arubiano, pa lansa e pro- 
ducto nobo aki, Rum Crioyo. Westly Liquor Com- 
pany tin mas di 30 aña estableci na Aruba y awor a 
dicidi di bin cu un producto cu tur Arubiano ta gusta, 
esta un bon rum.E rum aki ta bin den dos sorto, dos 
sabor, esta den Gold, ta blended cu vanila y diferente 
sabor y Silver, cu ta uno original. 

Jonathan, alias Zeon, t’e Embahador di Rum Crioyo 
y lo promove e rum aki, cu tin 
su cara riba e label. 

Grupo di Estudio di 
Women's Club of Arubu 
cu toyer di trahu sushi 





NA luna di november 2016, Study Group di Wom- 
en’s Club of Aruba a organisa un tayer con pa traha 
un angel cu kralchi y stenchi. 

Esaki tabata na encargo di sra. Beryl Navas. Pa luna 
di december 2016 a organisa un Light Tour den bus 
cu Fofoti Tours y pa januari 2017 e miembronan di 
WCA por a bay siña con pa traha sushi y saus pa 
sushi. 

E tayer di sushi a tuma luga na Sensei Sushi Bar na 
Sta. Cruz den un ambiente agradabel. 

Tur miembro a pasa masha pret mes hayando instruc- 
cion di sr. Eriberto Gonzalez, propietario di Sushi Bar 
y maestro den trahamento di sushi. 

Tur hende por a demostra nan creatividad culinario 
y despues saborea esald cu hopi hmmm! 




Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 


Di dialuna pa diabierna 
cu noticia sin miedo 

Resultado di wega di Ping 
Pong Copa Betico Croes den 
Sport Centrum San Nicolas 





FEDERACION di tennis di mesa, ATTA a tene su 
torneo anual Copa Betico Croes den Sport Centrum 
San Nicolas. E interes di participante tabata pa hunga 
den e torneo aki tabata grandi. 

Notabel tabata e hungadonan hoben y infantil cu ta 
yuda engrandece e torneo ald. 

E resultado ta como lo siguiente: 

Categoria U11: Prome luga - Trevor Van Den Biezen; 
Segundo luga - Dylan De Leca; Tercer luga - Brandol 
De Leca. 

Categoria U18: Prome luga - Jeramy Ras; Segundo 
luga - Joseline Boekhoudt; Tercer luga -Jermaine Ras; 
Cuarto luga - Lo Ha Chang; Di cinco luga - Sushawn 
Flanegin; 

Di seis luga - Jedy Rafael; Di shete - Lo Hien Chang. 


Invitacion pa Oracion, awe dia 11 di februari 2017 



DEN bida nos ta contra cu hopi situa- 
cion y hendenan, un par bon y otronan 
cu no ta bon, con nos ta para cu nos 
bida mañan. Ta un bida so nos tin. 
Nos mester ta consciente cu nos mester 
busca Dios tur ora den bon y den malo. 
Hesus ta bisa; Pidi y boso lo ricibi; 
busca y boso lo haña; bati y porta lo 
habri pa boso. Pasobra ken cu pidi, lo 
ricibi; ken cu busca, lo haña; y ken cu 
bati, porta lo habri p’e. Haci oracion no 
ta solamente den ora di dificultad, sino 
pa tur ora den bo bida. P’e motibo aki, 


cu nos tur mester di oracion, e Grupo 
The Voice of Jesus tin oracion tur di- 
asabra pa 8 or di anochi na Koyari 13 
B. Despues di e oracion di awe diasabra 
11 di februari, nos lo papia di topiconan 
hopi importante pa nos bida, kico nos 
por spera mañan. Bin 
sin falta, oracion ta 
boso unico solucion 
pa bida. 

Grupo di Oracion 
The Voice of Jesus 

ARUBA' 

Presente, pasado y futuro ta e tema di election di reina 

Colegio Arubano ta presenta 
su Reina Hubenil y Princesita 

DEN plenchi di Colegio Arubano e alumnonan y maestronan 
di e scol a celebra Carnaval cu animacion di DJ Nutzbeatz. E 
eleccion di Reina di Camaval 63 tabatin como tema: Presente, 
Pasado y Futuro. 





Croes 


E resultadonan ta lo siguiente: 

Princesita 2017: Radishma Hieroms 


Reina hubenil: Izellah Ruiz 

First Runner-Up: Luisa Ramos Jimenez 


Best Speech & Best Show: Luisa Ramos Jimenez 


Best Costume: Maria Zambrano Rivas 


Reina popular di social media: Izellah Ruiz. 


Un pabien na e candidatanan cu a duna un bunita presentacion 
cu ta Aaliyah Bethancourt di ldas CB2, Maria-Elaine de Cuba 
di ldas V4E y Reshene Zievinger di ldas H4A. 

Prins y Pancho “Haci Drechi”, Kevin Richardson y Joshua 
Martis a haci un tremendo trabou pa guia e reinanan. E coro- 
nacion di e reina hubenil Izellah Ruiz a keda na encargo di 
sra. Anne Cameron hunto cu Reina Infantil 2017 Evah Ras. 

E organisacion di e evento tabata den man di e comision di 
actividad, juffrouw J. Chiquito, T. Nava y P. Wever. 

Rib’e pagina di Facebook di Colegio Arubano 
por mira e grabacion di e eleccion. Esald 
ta danki na e trabou di nos 
alumno Hakeem 

CITGO Aruba aportando 
y apoyando e muchanan 
den Carnaval 63 


CU hopi placer SMAC a yama bon bini na CITGO 
Aruba como un sponsor pricipal nobo. CITGO 
Aruba, a evalua e necesidad di e gruponan di Camaval 
y a opta pa aporta specificamente na e gruponan di 
Carnaval di Mucha. 

Sr. Alirio Zambrano, Refinery Project Director, hunto 
cu sra. Marianne Croes, CITGO Public Affairs, am- 
bos a expresa e importancia di e continuacion di e 
tradicion cultural mas grandi di nos isla. Pa asegura e 
continuacion aki, a dicidi di yuda esnan mas chikito 
di nos Carnival, mirando cu ta nan ta e futuro di nos 
Carnival y lo carga esaki riba nan schouder un dia. 
Presidente di SMAC, Sra. Shannon Henriquez, 
hunto cu algun miembro di directiva, a expresa nan 
felicidad pa cu e donacion aki y ta hopi contento cu e 
gruponan di mucha ta esnan cu lo beneficia di esald. 

E trekmento di lot pa secuencia di gruponan a keda 
den man di sra. Marianne Croes. Cada lider di 
grupo of representante a yega SMAC pa por trek lot. 
Manera custumber e Reina Infantil di Carnaval lo 
habri Parada di Mucha hunto cu su grupo. 

Pa e motibo ey: TOB Kids lo ta Grupo 1, hunto cu 
su Reina Infantil Evah Ras; Kids Champagne lo ta 
Grupo 2; Deja Kids/CB Noord lo ta Grupo 3; Little 
Groovers lo ta Grupo 4; y Nos Futuro lo ta Grupo 5. 
Parada di Mucha Oranjestad ta diadomingo awor 
12 di februari. Lo sali 2’or for di Aruba Entertain- 
ment Center bay Vondellaan, LG Smith Boulevard, 
Adriaan Lacle Blvd, Wilhelminastraat y bek Aruba 
Entertainment Center. 

Ta invita grandi y chikito pa bin apoya nos muchanan 
rib’e ruta di Carnival diadomingo awo. 



Detenc on relacioná 
cu menasa y maltrato 

WILLEMSTAD - Diárazon 8 di febriiari 2017, alrededor di 
21.50 or, Polis a detené un hómber sospechoso relacioná cu menasa 
y maltrato cu a tuma lugar 6 di febriiari 2017 na Jumentoweg. 
Dialuna 6 di febriiari 2017, alrededor di 16.40 or, dos hómber a 
yega na un restaurant den Jumentoweg y a maltratá un hómber 
kende tabata sintá dilanti di e restaurant. 

Polis a cuminsá cu un investigacion y dia 8 di febriiari den oranan 
di anochi a señalá un di sospechosonan den Haitiweg. 

Mesora nan a bay n’e sitio y detené e hómber G.J.N.C. naci na 
Córsou di 23 aña di edad relacioná cu e maltrato ariba mencioná. 



Continuando 
cu e inves- 
t i g a c i o n 
diahuebs 9 
di februari 
2017, al- 
rededor di 
10.30 or Polis 
a detené e otro 
sospechoso e hóm- 
ber J.C. naci na Cór- 
sou di 34 aña di edad. 

Detencion a tuma lugar na Warda di Rechérche 

despues cu e sospechoso mes a presentá na warda. 

A presentá ámbos sospechoso dilanti un Fiscal auxiliar kende a 
ordená nan encarcelamento pendiente di mas investigacion. 

FECHA 

ORA 

EVENTO 

LUGAR 

Feb 10 

08:00pm - 12:00am 

* • 

% 

Eleccion di Reina y 

Señora Carnaval 

Entertainment Center, Oranje 

Feb 11 

08:00pm 

Street Jump Up - Santa Cruz 

N/A 

Feb 12 

02:00pm - 06:00pm 

Parada di Mucha(Playa) 

Oranjestad 

Feb 16 

08:00pm - 01:00am 

Hebbe Hebbe Happening 

Post Office, Oranjestad 

Feb 18 

04:00am - 09:00am 

Jouvert Morning 

San Nicolas 

Feb 18 

08:00pm - 02:00am 

Parada di luz (Playa) 

Oranjestad 

Feb 19 

02:00pm - 06:00pm 

Parada di Mucha (SN) 

San Nicolas 

Feb 19 

07:30pm - 10:30pm 

Kimamento di Momito 

Carnival Village, San Nicolas 

Feb 24 

08:00pm - 02:00am 

Parada di Luz (SN) 

San Nicolas 

Feb 25 

11:00am - 07:00pm 

Parada Grandi (SN) 

San Nicolas 

Feb 26 

11:00am - 07:00pm 

Parada Grandi (Playa) 

Oranjestad 

Feb 26 

08:00pm - 12:00am 

Kimamento do Momo 

Oranjestad 

Feb 27 



• • • 0 

Gobierno Bolivariano 

de Venezuela 


M*n.»t*no Potl»i PopuHc IComuuoo o««MfMd« V«onu*i« 
pa<a Relaciones Exterlores I Cut*mo 


18 17 

ZAMt 


2 0 17 

»RA 


KOMUNIKADO 


Konsulado General di Republika Bolivariano di Venezuela, ta informá e komunidad en 
general, situashon iregular ku a bin ta tuma lugá den Asamblea Nashonal. Ta trata aki di e 
mas resien desishon di dia 9 di yanuari 2017, di e asina yama “Akuerdo riba e abandono 
di Funkshonnan konstitushonal di Presidente di Republika ku e Suidadano Nicolas Maduro 
Moros lo a hasi”, o manera nan ta bende ei fo na mundu “abandono di su kargo”. E mesun 
kos nan a hasi na 2002 kontra di e mandato di Presidente Hugo Chavez Frias. 

E mishon aki ta garantisá interesnan di Nos Patria, loke ta trese ku n’e ku e desishon aki 
ta mas bien tin un békrount politiko ku e deseo pa tuma poder. Dia 15 di novémber 2016, 
Tribunal Supremo di Hustisia, e órgano máksimo di e Sistema Hudisial di Venezuela, ku a 
bira konosf atraves di e Sentensia 948, dikta den Sala Konstitushonal kaminda a bisa ku e 
desishon ei ta mustra ku “e ta falta balor hurfdiko i konsekuensia di esaki, no tin efekto 
legal”. 

Awe Asamblea Nashonal ta pretendé ku e akshonnan aki i otro akshonnan pa kibra e 
órden polftiko konstitushonal, ku e fin pa krea un anarkia i violensia den e pais den e 
“aliansa makabro ” ku oposishon venezolano, kaminda nan ke usa un mekanismo pa 
kibra denominá komo “Hoja de Ruta”, ku ta kompletá sinku ophetivos spesffikos: 

1. Kore ku Presidente di e Republika. 

2. Kore ku e Huesnan di Tribunal Supremo di Hustisia. 

3. Kore ku e réktórnan di Konseho Nashonal Elektoral. 

4. Buska sosten Internashonal. 

5. Mobilisashon riba kaya 

E akshonnan aki ta forma parti di e “Plan Makabro”, kaminda e inserukshon i e aktonan 
deliktivo ta e hérméntnan ku nan a bin ta usa, loke a pone ku Gobiérnu di Republika 
Bolivariano di Venezuela a haña e nesesidat pa tuma e siguiente medidanan: 

1. Stroba ku e delitonan kometé ta keda sin kastigu i 

2. Stroba violensia. 

Presidente Nicolas Maduro a forma un “Komishon anti-golpi”, pa asina garantisá ku e 
pueblo nota keda manipulá o hiba pa sektornan ku e hendenan oposishon ke ku ta den e 
ambiente di violensia. Oposishon di Venezuela i derecho internashonal ta desesperá, pa 
kaba ku Gobiérnu Bolivariano. Sinembargo tur argumento i akshonnan i konvokatorianan 
ya no tin kredibilidat i kada dia ku pasa nan ta pérdé mas espasio. Prueba di esei ta e 
frakaso total di e marcha ku nan a yama dia 23 di yanuari ultimo. 

Republika Bolivariano di Venezuela, Presidente Nicolas Maduro, Gobiérnu Bolivariano i 
Pueblo Venezolano ta boga pa PAS. Un muestra di esaki tabata e proseso di Diálogo ku 
Gobiérnu di Venezuela a pone pa tuma lugá dia 13 di yanuari ultimo, ku e seguridat ku na 
tur momentu e kaminda pa garantisá e stabilidat polftiko ta mediante di un elekshon. 

Gobiérnu di Venezuela, di un manera firme ta bisa ku nan ke traha pa yega na pas, 
Derechi Humano, inklushon Sosial i den e konteksto internashonal ta boga i ta kere den 
Diplomasia di Pas. 

Inscripcion pa e " 32 nd Aruba Intemational 
Half Marathon" di IBiSA ta habri 



“ARUBA International Half Marathon (AIHM)” 
ta e careda di mas grandi cu Instituto Biba Saluda- 
bel y Activo, IBiSA, ta organisa pa pueblo di Aruba. 
E aña aki ta e di 32 edicion di e careda cu lo tuma 
luga diadomingo 26 di maart 2017. 

Tin dos manera cu por participa den e careda aki 
cualnan ta den forma individual (1 persona) of den 
relay (4 persona). Na aña 2015 IBiSA a introduci 
e Student Relay cu ta specialmente pa scolnan di 
enseñansa avansa. 

Debi na e exito di esaki, na 2016 a crea e Corpo- 
rate Relay cual ta pa compania y organisacionnan 
di Aruba. Aña pasa e Corporate Relay a sold out 
hopi lihe, pues nos ta conseha tur team pa inscribi 
trempan. 

Student Relay 

Pa un team registra pa e categoria di Student Relay, 
e team mester tin aprobacion di nan scol. 

Costo di inscripcion pa e categoria aki ta Afl. 20,- 
pa persona cu ta encera un t-shirt, bib number y 
medaya conmemorativo. 

Participantenan di e team mester atende e mesun 
scol y e team mester consisti di 4 participante, di 
cual por lo menos 1 mester ta mucha muhe. IBiSA 
ta invita hobennan interesa pa forma nan team y 
inscribi trempan, mirando cu inscripcion ta limita 
na solamente 20 team. 

Corporate Relay 

Cada team mester consisti di 4 participante di cual 
minimo 1 mester ta femenino y tur 4 mester ta 
labora na e mesun compania/organisacion. Costo 
di inscripcion pa e categoria ald ta Afl. 25,- pa 


persona cu ta encera t-shirt, bib number y medaya 
conmemorativo. 

IBiSA invita tur compania/organisacion pa forma 
nan team di inscribi trempan. Inscripcion ta limita 
na solamente 30 team. 

Inscripcion di Relay Corporate y Student Relay 
por wordo haci na solamente na IBiSA situa na 
Frankrijkstraat 1 of na Sport Centrum San Nicolas 
situa na Dr. Schaepmanstraat 52 for di 7:30am pa 
12:00pm y for di l:00pm pa 4:00pm. 

Inscripcion individual pa 21IC: 

E edad minimo pa participa individualmente ta 
16 aña rib’e dia di careda. Costo di inscripcion 
general ta Afl. 35,- of US$ 20,- cu ta encera t-shirt, 
bib number y medaya conmemorativo na final. E 
premiacion na final ta pa coredonan femenino y 
masculino den e siguiente categorianan di edad 
16-19, 20-29, 30-34, 35-39, 40-44, 45-49, 50-54, 
55-59 y 60+ prome, segundo y tercer luga respec- 
tivamente. 

Inscripcion individual por wordo haci online via 
www.arubarun.com . 

Lo tin e posibilidad di paga online of print e con- 
firmacion y pasa paga na oficina principal di IBiSA 
situa na Frankrijkstraat 1 y tambe na Sport Cen- 
trum San Nicolas situa na Dr. Schaepmanstraat 
52 for di 7:30am pa 12:00pm y for di l:00pm pa 
4:00pm. 

Pa mas informacion por bay riba Facebook di 
IBiSA: IBiSA Aruba of por yama tambe na telefon 
582 4987. 


Servicio pa 
Comunidad 


- Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

St. Anna N.V. 

Pariba di Brug: 

AloeN.V. 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


nu: 

* Media 

l ir-.i ■■ 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 
CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


IBiSA ta informa: 


Bus di Salud cu servicio pa publico 


Bo bendicion y bondad ta compaña Mi 
Tur dia di mi bida. Mi por biba den cas di Señor 
Henter mi bida largo. 

Salmo: 23 

Cu inmenso dolor na nos curason, pero conforme 
cu Dios su boluntad, nos ta anuncia fayecimento di 
Nos kerida mama, wela, bisawela, tanta, prima 



Sra. Viuda Jacoba 
Figueira - Kock 

“miho conoci como Mai, Ma, Tanta Coba” 

Viuda di | Sr. Herman Manóel Figueira 

Un simia a wordo planta. 

Riba 06-09-1925 un conopi a habri 
Ki precioso flor, cu a trece hopi amor. 

08 - 02 - 2017 e flor bunita aki 
Ta pertenece den hardin di Señor 

Na nomber di: 

Su yiunan:Yvonne y Jacobo Pourier y famia 
Diana y Carlos Maduro y famia 
Janet Figueira y famia 
Freddy Figueira 

Dorothy y Lucho Koolman y famia 
Pio y Claudia Figueira-Gil y famia 
Yvette y Johnny Henriquez y famia 
Sandra Figueira 

Su nieto - y nietanan cu a stime masha hopi mes: 
Melony y Sergino Janga y famia 
Seanery y Marybelle Henriquez y famia 
Santiago Figueira 
Jeanifer Figueira 
Kimberly Henriquez 
Kevin Koolman 
Stacey Koolman 
Andres Figueira 
Daniel “Danny” Figueira 
Lando Maduro y famia 
Angelo Maduro y famia 
Darlene Pieters-Maduro y famia 

Su bisanieto stima : Shaun Janga 

Su subrino- y subrinanan, primo- y primanan, su 
ihanan, su bisiñanan y demas famia y conocirnan . 

Ta invita un y tur pa asisti na e anochi di condolencia: 
Dialuna 13 di februari di 7.00 - 9.00 pm na Aurora 
Funeral Home. 

Acto di entiero lo tuma luga: diamars 14 di februari di 
2.00 - 4.00 pm na Aurora Funeral Home y despues pa 
su ultimo luga di sosiego na Santana de Vries na Sta. 
Cruz. 

Ta duel nos, pero despues di entiero no ta ricibi bishita 
di condolencia na cas. 

Cu nos dushi “Mai” stima sosega na Paz 


INSTITUTO Biba Saludabel y Activo, 
IBiSA ta informa na comunidad cu team di 
Bus di Salud ta sali pa duna servicio na pu- 
blico den e barionan di Savaneta y Dakota. 

Fechanan ta dia 15 di februari 2017 na 
parkinglot di Wintergarden Supermarket 
(cu bus) di 9:00am pa 3:00pm, y dia 16 di 
februari 2017 na Fundacion Iglesia Univer- 
sal Dakota (sin bus) di 8:30am pa 3:00pm. 
E servicionan di Bus di Salud ta consisti di 
control di peso (BMI), presion di sanger, 


sucu den sanger y colesterol y tambe ta duna 
conseho individual con pa hiba un estilo di 
bida mas saludabel. 

Tur control ta completamente gratis y no 
mester ta na yuna pa bin haci e controlnan 
aki. 

IBiSA ta corda tur bishitante pa presenta 
cu e carchi valido di AZV. 

IBiSA ta invita comunidad di Aruba, spe- 
cialmente e barionan di Savaneta y Dakota 
y vecindario pa probecha di e servicio di 
Bus di Salud. 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu gana di por a wak e biba mas aña cu nos, pero 
conforme cu Dios Su boluntad, nos ta anuncia 
fayesimento inesperadamente 



Sra.Valeria A. Croes 

Mihor conoci como: Lelia 
^05-06-1960 -+29-01-2017 

Na nomber di su dos jiunan: 

Jonathan Croes 
Broderick Croes 

Pareha actual : Jose Barrios 

Palabra di condolencia ta bai pa famia serca, rumanan, 
rumanan di criansa, tanta y omonan, subrino y 
subrinonan y demas famianan Croes, Jansen, Maduro, 
v/d Biezen, Lacló, Peña.Barrios, Gonzalez, Helder, 
Bouman, Ridderstap, Kelly.Hart, Hirschfeld, Arends, 
Chin-a-Loi, v/d Berg, Briezen, Koolman, Henriquez, 
Chirino, Cencer, Baart, Rodriguez y demas famia, 
conocirnan, amigonan y coleganan. Tambe nos kier a 
duna danki na cada persona cu a yuda y en especial 
na Aurora Funeral Home. 

Ta invita pa acto di despedida cual lo tuma lugar na : 
Cas di Oracion Savaneta 295 diasabra 11 di februari 
2017 di 9’or pa 11 ’or di mainta. Cremashon lo tuma 
lugar den seno familiar, 

Lo bai tin un box disponible pa donacion na Stichting 
Casa Cuna 

Lastimamente no por ricibi bishita di condolencia 
Nos ta pidi disculpa si den tristesa nos por a lubida 
cualkier persona of famia. 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857 /560-1403 

We can’t always choose the muslc 
Llfe plays for us. 

But we can choose how we dance to it. 

Wlth our deepest sorrow we 
Inform you of the passlng of 



Grace Ursula 
van Stein - Cooper 

*October 12 1957 fFebruary 06 2017 

Beloved Wlfe and Mother, Daughter, Slster and Aunt. 

Husband:Cornelis van Steln 

Children: Nina & Ramon Arbiza Arregui - van Stein 
Uri van Stein & Daniélle Kole 
Nicole van Stein & René Braun 

Mother: Marcelle Halman 

fFather: Ramon Cooper 

Siblings: DerekCooper 

Staria & Luis Lageres - Cooper, Ariel. 

Sonia & Gerald Hughes - Cooper, Bianca. 

The remains of the late Grace will be laid out at Aurora 
Funeral Home on Wednesday February 15th. 2017, 
from 09:30 till 11:00am followed by 
the cremation in all Privacy. 

Uno vuelve siempre a los viejos sitios en que amó la 
vida... 

Cumana 76 
Oranjestad,Aruba I 
Tel: 588-6699 
Fax: 588-6698 
Cel: 593-0857/560-1403 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Cu honda pena pero conforme cu boluntad di 
Dios nos ta anuncia fayecimento di: 



Dominico Laurens Maduro 

*25-09-1944 t09-02-2017 

Acto di entiero lo wordo anuncia despues 


- 







^funeral &6enie 

GBAmMENTO/MmCION 



MARCIA BREMO EUTON 

Pa medio di esaki mi kier a gradici tur famia, amigonan , 
ex-coleganan y conocirnan cu a biba cumi durante 
enfermedad, fayecimento y entierro di mi esposa stimá 
Marcia. Boso atencion, presencia y cariño tabata un 
sosten grandi pa mi. 

Danki na Aurora Funeral Plome pa e hopi bon servicio. 
Danki na dokter Willemsen y dokter Jonkhoff. 

I lopi danki na tur verpleegster di afdeling Oncologie. 
Danki na tur e verpleegsternan di H.O.H. piso 4. Mi 
imenso gratitud ta bay pa mi ruman Nicasio Bremo y mi 
swa Len Johnson pa tur e judansa y apoyo cu mi a 
hanja for di nan. Hopi danki na Aura y Navio, Beto, 
Maritsa pa tur loke nan a hasi pa nos. 

Danki pa tur jamadanan telefonico y na tur cu a manda 
flory krans. Tambe na Max Hassell pa su bunita 
repertorio, Danki na Pastoor Santiago. 

Hopi danki na e commission di Santana di Parokia di 
Noord pa e bon cooperashon. 

Alavez un invitacion ta bay pa tur famia, amigonan y 
conocirnan pa assisti na tres Santo Sacrificio di Misa: 

Diadomingo 12 februari pa 6.00 or atardi 

Diaranzon 15 februari pa 6.30 or atardi 

Diabierna 17 februari pa 6.30 or atardi 


Na nomber di su esposo Fransisco (Fanfa) Bremo 



t ?uaened &temaZonty 


Curriana #44 
E: roya I fu m ral ho m e@h otmai I. com 


Tel: 586-4444 / 733-2906 
/ 593-0857 / 731-5847 



...Amor semper ta persevera, semper ta kere, semper 
ta spera y keda soporta.,. 

Korintionan 13:7 

Cu inmenso tristesa na nos curason pero agradecido 
na Señor pa e ser maraviyoso cu Ela manda pa nos, 
nos ta anuncia cu a fayece den Señor: 


Jose Ciriaco 
Rasmijn 

8 -8-1932- 9-2- 2017 
Ex-propietario di Brisas del 
Mar Seafood Restaurant 
Co-fundador di partido politico MEP 
Miembro honorario di Aruba Golf Club 

Na nomber di: 

Su Señora: Lucia Rasmijn-Arends 


Su yiunan: Evelyn y tFrans van Dijk-Rasmijn 
Joseph (Ochy) Rasmijn 
Lilith Rasmijn 
Margitta Rasmijn 
Pierre Rasmijn 
Nietonan: Karem Rasmijn 

Frans Jozef y Lilyana van Dijk 
Rosana y Ricky Beaujon-van Dijk 
Zachary- Charlotte- Peter y Elena 

Rumannan: Mariay Jacobo Maduro-Rasmijn 
Carlos (Chai) Rasmijn 
tPedro y Lily Rasmijn- Marval 
tJacintho (Jaty) Rasmijn 
Lucas (Ari) y Willemien Rasmijn- Croes 
Reina (Nita) y Nanno Nanninga- Rasmijn 
Anna (Anchi) Rasmijn 
Sylvia Rasmijn 

Rosa y Dick v/der Bliek y yiunan 
Maria Geerman y yiunan 

Swa y cuñanan: t Margarita y tJany Luydens 
Francisco y Veva Arends 
Thomas (Tommy) y Martica Arends 
Jeanette (Jane) y Feliciano (Fefe) Arends 

Amigonan di cas: Magdalena Guardiola-Thijsen 
Elviay Addison Croes 
Petra y tLuis Giel 
Diana y Nico Wever 
Ma Eva y John 

Sobrino, primo, iha, bisiña, amigo, conocirnan 

Demas famia: Rasmijn, Arends, van Dijk, Maduro, 
Paskel, Marval.Croes, Nanninga, Besaril, de Kort, 
Henriquez, Kock, Rosaria, Colina, Wanapa, Luydens, 
Leysner, Taylor, Simileer. 

Su golf buddies di Aruba Golf Club, miembronan di 
partido MEP 

Tur ta invita pa e acto di entiero di nos ser stima ariba 
diamars 14 di februari 2017 di 9’or pa 11 ’or di mainta 
na misa Sagrado Curason di Hesus na Savaneta y 
despues pa Santana catolico na Savaneta, 

Adres pa condolencia: Royal Funeral Home ariba 
dialuna 13 di februari 2017 di 7’or pa 9’or di anochi. 

Ta duel nos cu despues di entiero nos no ta ricibi 
bishita di condolencia. 


'puH&iat <0 f¥<. 

Cumana #44 ^ Tel: 586-4444 / 733-2906 

E: royalfuneralhome@hotmail.com / 593-0857 / 731-5847 


Drenta su portanan cu gradicimento, 
drenta su tempel cu cantica di alabansa, 
glorific’e, bendiciona su Nomber. 

Salmo 100:4 

Cu hopi tristesa nos ta anuncia fayecimento di 



Angel Werleman 

Mihor conoci como “ Django” of “Pelishon” 
*31 -05-1945 - fl 0-02-2017 

Acto di entiero lo wordo anuncia despues 


VfiJ 

*?urtenat ?(ortteJ& (Jnerttatonq 


Cumana #44 ^ Tel: 586-4444 / 733-2906 

E: royalfuneralhome@hotmail.com / 593-0857 / 731-5847 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu honda pena pero conforme cu boluntad di Dios 
nos ta anuncia fayecimento di: 



Sr. Vidal Arends 

Mihor conoci como “Bibi ofTachi” 
*08-09-1918 fl 0-02-2017 

Acto di entiero lo wordo anuncia despues 



www.facebook.com/awemainta 


www.awemainta.com 

X presa b o mes 

Awor diripiente tur politico ta lanta grita 
cu mester sera nos fronteranan! 

Po: Condelorio (Booshi) Wever 


DURANTE e “bijeenkomst” di Parla- 
mento riba seguridad y criminalidad, varios 
t’e politico Parlamentarionan cu a cuminsa 
grita cu mester sera nos fronteranan y exigi 
mas control na nos puertonan. 

Den presentacion di Cuerpo Policial y di 
Minister Arthur Dowers nan a enfatisa e 
hecho cu ultimo tempo hopi di esnan cu ta 
comete atraco riba nos isla ta procedente di 
nos pais bisiña Venezuela. 

Hasta lo tin esnan cu lo ta drenta cu pas- 
porte falso y despues comete nan fechori- 
anan y bandona nos pais. 

Nos tur sa cu e situacion di Venezuela sigur 
ta uno hopi malo. Si prome, nos tabata haya 
e raspa-tarhetanan, awe nos ta haya esnan 
cu ta bin, ta purba na haci actonan ilicito 
p’asina nan por haya algo pa bay cune. 

Na momento cu Gobierno di Milce Eman 
a bin na poder, nan a bagatelisa henter e 
maneho di admision y expulsion estricto y 
stringente cu mi persona tabata hiba. 

En bes di a trata na mehora esaki, tanto 
Minister di Extranheria, Benny Sevinger 
como Minister di Husticia, Arthur Dowers, 
kendenan a demonisa e maneho hiba pa mi 
persona, a percura pa kibra henter e aspecto 
di seguridad aki. 

Na 2005, na momento cu mi a lceda encarga 
cu DIMAS, y hunto cu esaki e protocol di 6 
di februari 2006, entre Ministernan Pech- 
thold y Verdonk di Hulanda y Gobierno di 
Aruba, no unicamente a sanea e situacion 
cu nos tabata conoce den henter e asunto 
di permisologia desde nos Status Aparte. 
Ni tampoco caba cu tur corupcion cu a 
bin ta tumando lugar, pero a pone tambe e 
Modelo Swisso den ley y a aplica esaki sin 
ni un excepcion. 

Awe nos por tende politiconan cu ta grita 
cu mester sera frontera y bira mas estricto 


den control, pero no ta duna nan pensam- 
entonan riba e cambio di ley di LTU cu ta 
na caminda, ni e asina yama Swiss Model 
cu juist kier bay cambia den ley. 

Den nomber di UPP mi a declara caba, cu 
nos si ta kere cu Aruba ta yen caba y e mester 
hiba un maneho mas estricto. Nos capacidad 
di carga a wordo surpasa, mientras cu nos 
por mira cu e situacion socio-economico na 
Aruba tambe ta empeorando. 

Hopi t’esnan cu demonisa mi maneho e 
tempo ey, te hasta mi a wordo tilda cu ta 
dor di e maneho ey, MEP a perde eleccion, 
pero awe ta grita pa sera frontera. 

Nos a mustra caba con necesario un bon 
proteccion di nos fronteranan ta. 

Hunto cu esaki tabatin asunto di screening 
rigoroso di tur cu ta drenta. Mientras cu e 
sistema di carta di garantia tabata wordo 
hiba estrictamente. 

Awe nos por mira hendenan cu a wordo 
deporta, pasobra nan ta ilegal of te hasta 
hendenan cu a drenta via costa, ta drenta 
Aruba cu papel den man, permiso di Aruba, 
pa por bin traha na Aruba. 

Como UPP nos a mustra siman pasa caba cu 
pa ataca e ola di criminalidad lo mester bin 
e.o. cu un bon vigilancia di nos costanan, 
particularmente na unda cu ta custuma di 
smokkel hende drenta nos isla. 

Pesey nos ta kere cu mester bin torennan di 
control n’e sitionan aki dirigi p’e Cuerpo di 
Warda Nos Costa. 

Tambe na nos puertonan oficial mester di 
mas control y menos metemento di parti 
di gobernantenan. Nos por a tende p.e. di 
Presidente di Sindicato di Aduana, cu Min- 
isternan ta interveni den nan trabou ora cu 
ta trata control na Aeropuerto riba hende- 
nan rond di Minister. Tambe nos ta conoci 
cu na Imigracion casonan similar ta sosode. 
Esald NO por. 


Tambe nos por a tende di dos lider sindical 
y tambe di propio experiencia y di Minis- 
ter di Hustica mes, cu tin control heavy ta 
ser eherce riba nos hendenan den nos waf, 
mientras cu esnan cu ta bin di afo no ta 
wordo controla debidamente. 
Particularmente p’e control cu ta tuma lugar 
dor di compania y security cu no ta cay bou 
responsabilidad ni di Douane ni di Polis 
(Imigracion). 

Por ultimo mi kier a reaccion riba e ponencia 
di Parlamentario Clarisca Velasquez kende 
ta bisa cu e cambio di e LTU na 2006 a 
percura pa ldta tur autoridad di Polis pa con- 
trola stranheronan riba caya of na entrada, 
y cu awor lo bay duna e autoridad bek den 
e cambio di LTU cu ta na caminda. 

Esald ta totalmente robez loke ta wordo pre- 
senta aki. Tabata algun ambtenaar halto cu 
a duna e interpretacion di esald e tempo ey. 
Como Minister responsabel mi a duna un 
otro interpretacion, indicando cu Polis ta 
lceda cu tur autoridad pa controla tur cos 
cu por ta ilegal. 

Esaki tambe a wordo confirma p’e Procura- 
dor General di e tempo ey. Pero e argumen- 
tacion ald a keda wordo uza pa juist evita cu 
ta hiba un maneho di expulsion mas estricto 
y cu ta evita control. 

Y si acaso t’asina mes, dicon a warda casi 8 
aña pa bay cambia esaki? Es mas e cambi- 
onan den LTU segun mi ta hustamente pa 
elemina e Modelo Swisso y legalisa henter 
e forma di actual cu ta wordo practica den 
admision di stranheronan, na unda mas bien 
tin un free for all y pesta cu corupcion cu ta 
bay contra interes di e yiu di tera. 

E gevoel di ta stranhero den nos propio pais 
ta birando cada dia mas grandi cerca nos 
Arubianonan. 

Ta pesey a bira tempo pa bin un Gobierno 
na unda e yiu di tera ta bin na prome lugar 
y UPP ta cla p’e reto aki. 

